Ούμπερτ ντε Μπεργκ, 1ος κόμης του Κεντ

Διορισμοί

Ο Ούμπερτ απεστάλη στην Γαλλία από τον Ιωάννη (1202) για να υπερασπιστεί το Πουατού από τον Φίλιππο Αύγουστο, διορίστηκε επιστάτης του κάστρου της Σινόν στην Τουραίν και φύλακας του μικρού Αρθούρου Α΄ της Βρετάνης. Ο Γάλλος βασιλιάς κατέλαβε σχεδόν ολόκληρο το Πουατού αλλά ο ντε Μπεργκ κράτησε το κάστρο έναν χρόνο, συνελήφθη ύστερα από επιτυχή έφοδο στο κάστρο (1205). Παρέμεινε αιχμάλωτος περίπου δυο χρόνια, το διάστημα αυτό ο βασιλιάς παραχώρησε τους τίτλους του σε άλλον άνδρα, μετά την επιστροφη του στην Αγγλία του παραχωρήθηκαν νέα εδάφη και τίτλοι και είχε ξανά ενεργό ρόλο στην κυβέρνηση. Απέκτησε πολλά διάσπαρτα εδάφη στην ανατολική και στην νοτιοδυτική Αγγλία και έγινε ξανά ένας από τους ισχυρότερους βαρόνους. Ο Ντε Μπεργκ επέστρεψε στην Γαλλία (1202) αρχικά έγινε αναπληρωτής επιστάτης του Πουατού και στην συνέχεια επιστάτης, βοήθησε σημαντικά τον Ιωάννη τον Ακτήμονα να ανακτήσει τα εδάφη που έχασε από τον Φίλιππο Αύγουστο μέχρι την εποχή που οι δυο βασιλείς υπέγραψαν ειρήνη μετά την αποτυχημένη εκστρατεία του Ιωάννη (1204).

Αρχιδικαστής

Ο Ντε Μπεργκ έμεινε πιστός στον Ιωάννη όταν εξεγέρθηκαν οι βαρόνοι τα τελευταία χρόνια, απεστάλη στην αρχή με τον επίσκοπο του Κόβεντρι στο Λονδίνο σε μια ανεπιτυχή προσπάθεια να πείσει τον λαό της πόλης να μείνει πιστός στον βασιλιά. Ο Ούμπερτ και ο Φίλιππος ντ'Ωμπινί μετέφεραν τα βασιλικά στρατεύματα στο Ρότσεστερ αλλά ο Ιωάννης έκλεισε ειρήνη με τους επαναστάτες. Στην υπογραφή της Μάγκνα Κάρτα που ακολούθησε ο Ούμπερτ ήταν ένας από τους βαρόνους που έπεισαν τον βασιλιά να υπογράψει, μάρτυρας ήταν ο αδελφός του Γοδεφρείδος επίσκοπος του Έλι. Ο Ντε Μπεργκ ήταν αντικαταστάτης του βασιλιά στην απουσία του και μετά την υπογραφή τη Μάγκνα Κάρτα έγινε αρχιδικαστής της Αγγλίας.
Όταν ξέσπασε ο Α΄ Πόλεμος των Βαρόνων (1215 - 1217) ο Ούμπερτ υπηρέτησε τον βασιλιά σαν σερίφης του Κεντ και του Σάρρεϋ και σαν επιστάτης του Καντέρμπερι και του Ντόβερ. Υπερασπίστηκε το κάστρο του Ντόβερ στην πολιορκία που κράτησε μέχρι την εποχή που πέθανε ο Ιωάννης ο Ακτήμονας και στέφτηκε νέος βασιλιάς ο ανήλικος Ερρίκος Γ΄. Ένας Γαλλικός στόλος έφτασε στο νησί Σάντουιτς του Κεντ (24 Αυγούστου 1217) στην υπηρεσία του δελφίνου Λουδοβίκου που διεκδικούσε τον Αγγλικό θρόνο με πολλούς στρατιώτες, πολιορκητικές μηχανές και προμήθειες. Οι Άγγλοι υπό την ηγεσία του Ούμπερτ συνέτριψαν τους Γάλλους, λεηλάτησαν το μεγάλο πλοίο της Μπαγιόν και ο κυβερνήτης Ευστάθιος ο Μοναχός εκτελέστηκε αμέσως. Ο δελφίνος Λουδοβίκος όταν έμαθε τα δυσάρεστα νέα ζήτησε ειρήνη.

Κρίσεις στις σχέσεις του με τον Ερρίκο Γ΄

Μετά την ενηλικίωση του Ερρίκου Γ΄ (1227) ο Ντε Μπεργκ έγινε κυβερνήτης στο κάστρο του Ρότσεστερ, λόρδος στο κάστρο του Μοντγκόμερυ, στις Ουαλικές Μαρς και την κομητεία του Κεντ, παρέμεινε ένας από τους ισχυρότερους άντρες στην βασιλική αυλή. Διορίστηκε ισόβια Δικαστής (27 Απριλίου 1228). Από το 1232 οι συνωμοσίες των εχθρών του άρχισαν να πετυχαίνουν, έχασε τα αξιώματα του και φυλακίστηκε στο κάστρο του Ντιβάιζ. Δραπέτευσε και υποστήριξε την επανάσταση του Ρίτσαρντ Μαρσάλ, 3ου κόμη του Πέμπροκ (1233) αλλά την επόμενη χρονιά ο Έντμουντ Ριτς, αρχιεπίσκοπος του Καντέρμπερι μπόρεσε να τους συμφιλιώσει. Παραιτήθηκε από το αξίωμα του αρχιδικαστή αλλά δεν μπόρεσε να πάρει τα αξιώματα του πριν από τον Σεπτέμβριο του 1232. Η κρίση τερματίστηκε όταν ο Γουίλιαμ του Ράλεϊ επανήλθε για σύντομο χρονικό διάστημα στην κομητεία του (1234). Ο γάμος της κόρης του Ούμπερτ Μαργαρίτας με τον νεαρό κόμη του Γκλόστερ Ρίτσαρντ ντε Κλερ δημιούργησε νέα προβλήματα επειδή ο κόμης ήταν πολύ μικρός σε ηλικία και η συμφωνία έγινε χωρίς βασιλική άδεια. Ο Ούμπερτ ωστόσο δικαιολογήθηκε ότι η συμφωνία έγινε χωρίς να το γνωρίζει και έγινε αποδεκτό, η κρίση έληξε με τον θάνατο της Μαργαρίτας.

Αγορές

Το 1206 αγόρασε στο Κεντ την βίλα του Τάνσταλ από τον Ρόμπερτ ντε Άρσιτς, το κληρονόμησε ο γιος του Τζων ντε Μπεργκ. Διορίστηκε Κοντόσταυλος στο κάστρο του Ντόβερ και στην συνέχεια έγινε στο Φαλαίζ δεσμοφύλακας του μικρού Αρθούρου ανιψιού του Ιωάννη του Ακτήμονα που διεκδικούσε τον Αγγλικό θρόνο, δολοφονήθηκε πιθανότατα μετά την απομάκρυνση του Ντε Μπεργκ. Ο Ούμπερτ διορίστηκε πριν το 1215 λόρδος Φύλακας των Τσίνκουε Πορτς και μετά τον Πόλεμο των Βαρόνων διορίστηκε Κοντόσταυλος στο κάστρο του Ντόβερ, μεσολάβησε μάλλον πολύ χρόνος ανάμεσα στους δυο διορισμούς. Λίγο μετά το 1215 ο Ντε Μπεργκ άρχισε να κτίζει ένα κάστρο στο Χάντλεγκ από εδάφη που του είχε παραχωρήσει ο βασιλιάς Ιωάννης, η άδεια του δόθηκε όταν το κάστρο ολοκληρώθηκε. Μετά την πτώση του Ούμπερτ ο Ερρίκος Γ΄ έκανε κατάσχεση στο κάστρο και παρέμεινε στον βασιλιά μέχρι την πώληση του (1551). Οι περισσότερες από τις πέτρες που ήταν κτισμένο το κάστρο πουλήθηκαν και τα ερείπια του αργότερα υπέστησαν κατολισθήσεις, τα υπολείμματα του σήμερα είναι επισκέψιμα σαν τμήματα της Αγγλικής κληρονομιάς.

Τέχνη

Ο Ούμπερτ ντε Μπεργκ είναι ένας από τους πρωταγωνιστές στο έργο του Ουίλλιαμ Σαίξπηρ "Βασιλιάς Ιωάννης". Στην οθόνη παριστάνεται από τον ηθοποιό Φράνκλυν Μκλέει (1864 - 1900) στην σιωπηλή σειρά μικρής διάρκειας "Βασιλιάς Ιωάννης" (1899), από τον ηθοποιό Τζόναθαν Άνταμς (γεν. 1967) στην δραματική τηλεοπτική σειρά του "BBC" "Το στέμμα του διαβόλου" (1978) και από τον ηθοποιό Τζων Θο (1942 - 2002) στην Σαικσπηρική έκδοση του "BBC" "Η ζωή και ο θάνατος του βασιλιά Ιωάννη"(1984).  Η ιστορία του γάμου της κόρης του περιγράφεται στο μυθιστόρημα της Ίντιθ Πάρτζετερ (1913 - 1995) "Ο γάμος της Μεγκότας" (1979).